
ДО
ОБЩИНСКИ СЪВЕТ
Б У Р Г А С



Д  О  К  Л  А  Д  Н  А    З  А  П  И  С  К  А

                                    ОТ ДИМИТЪР НИКОЛОВ НИКОЛОВ
     КМЕТ НА ОБЩИНА БУРГАС


Относно: Отдаване под наем на самостоятелен обект –  частна общинска собственост,  чрез провеждане на публичен търг с тайно наддаване.


     УВАЖАЕМИ  ОБЩИНСКИ СЪВЕТНИЦИ,

 Община Бургас е собственик на нежилищен недвижим имот, представляващ самостоятелно обособен обект - магазин с  площ 43,18 кв.м, находящ се на І-ви етаж от двуетажна масивна сграда, построена в УПИ ІІІ, кв.8 по плана на с.Миролюбово, Община Бургас, актуван с Акт №3554/02.12.2002г. за частна общинска собственост, при граници на обекта: изток – вход и стълбище, запад – зала(клуб), север – два склада и коридор, юг – външен зид, предназначен за търговска дейност.
	 Цитираният обект  е свободен към настоящия момент и не е необходим за нуждите на органите на общината или на юридически лица на издръжка на общинския бюджет. С оглед доброто управление и стопанисване на общинската собственост, същия е необходимо да бъде предложен за отдаване под наем чрез провеждане на публичен търг с тайно наддаване.
Началната месечна наемна цена за отдаване под наем на описания по-горе самостоятелен  обект  се определя съгласно Приложение №3 за размера на базисните наемни цени за 2016 г. от Наредбата за определянето и администрирането на местните такси и цени на услуги на територията на Община Бургас, приети от Общински съвет - Бургас на проведеното на 17.12.2015г. заседание на Общински съвет Бургас, както следва: 43,18 кв.м (площ) х 15,00 (коефициент за търговска дейност) х 0,40 (коефициент за зона) х 0,2 (коефициент за състояние) = 52 лева, без ДДС.
		Ето защо, предлагам на Общински съвет - Бургас, на основание чл.21, ал.1, т.8 от Закона за местното самоуправление и местната администрация, чл.14, ал.2 от Закона за общинската собственост,  чл.18, ал.1  и чл.23, ал.1 от  Наредбата  за  реда  за  придобиване,  управление  и  разпореждане  с  общински  имоти и вещи, приета от Общински съвет – Бургас, да вземе следното

Р  Е  Ш  Е  Н  И  Е:

		І. Допълва Годишната програма на Община Бургас за управление и разпореждане с общинската собственост за 2016г. в раздел  ІV „Oбщински  нежилищни  имоти  за отдаване под наем чрез провеждане на публично оповестен  търг/конкурс“, приета по т.5 от дневния ред на проведеното на 26.01.2016 г. заседание на Общински съвет - Бургас /Протокол №7/, със следния имот: самостоятелно обособен обект - магазин, със застроена площ 43,18 кв.м, находящ се на І-ви етаж от двуетажна масивна сграда, построена в УПИ ІІІ, кв.8 по плана на с.Миролюбово, община Бургас, актуван с Акт №3554/02.12.2002г. за частна общинска собственост, при граници на обекта: изток – вход и стълбище, запад – зала(клуб), север – два склада и коридор, юг – външен зид, предназначен за търговска дейност.
ІІ. Да се отдаде под наем за срок от 5 /пет/ години, чрез провеждане на публичен търг с тайно наддаване, самостоятелно обособен обект, собственост на Община Бургас, а именно: магазин със застроена площ 43,18 кв.м, находящ се на І-ви етаж от двуетажна масивна сграда, построена в УПИ ІІІ, кв.8 по плана на с.Миролюбово, община Бургас, актуван с Акт №3554/02.12.2002г. за частна общинска собственост, при граници на обекта: изток – вход и стълбище, запад – зала(клуб), север – два склада и коридор, юг – външен зид, предназначен за търговска дейност, с начална тръжна цена на месечния наем 52 (петдесет и два) лева, без ДДС.
           Приложение: 
1. Схема на обекта и Акт за общинска собственост;

ДИМИТЪР НИКОЛОВ
 Кмет на Община Бургас

,  ст.специалист в отдел ОС

